VYHODNOTENIE MEDZIREZORTNÉHO PRIPOMIENKOVÉHO KONANIA

Materiál “Dovŕšenie transformácie systému zabezpečenia vzťahov Slovenskej republiky k zahraničným Slovákom” bol predložený na medzirezortné pripomienkové konanie 18. 3. 2001. V jeho rámci uplatnili v termíne do 12. 04. 2001 pripomienky všetky oslovené rezorty.
Následne bola na doriešenie zásadných rozporov z medzirezortného pripomienkového konania zostavená pracovná skupina zo zástupcov rezortov, ktorých stanoviská obsahovali rozpory s predloženým materiálom. Medzirezortná pracovná skupina zasadala dňa 14. mája a 21. mája 2001 pod vedením ministra kultúry SR. 
Výsledkom pracovných rokovaní bol nový návrh materiálu, ktorý bol zaslaný dotknutým rezortom na opätovné medzirezortné pripomienkové konanie dňa 22. mája 2001. 
V tomto pripomienkovom konaní do stanoveného termínu uplatnili pripomienky rezorty Ministerstva vnútra SR, Ministerstva pôdohospodárstva SR a splnomocnenec vlády SR pre zahraničných Slovákov.
Do stanoveného termínu neuplatnili pripomienky rezorty Ministerstva zahraničných vecí, Ministerstva spravodlivosti, Ministerstva školstva  a Ministerstva financií.  
Rezort	Pripomienka	Spôsob akceptácie	
Ministerstvo vnútra
List č. KM-2304/2001	Návrh na predloženie malej novely zákona č. 70/1997 Z.z. o zahraničných Slovákoch.	Akceptované.
Zapracované v návrhu uznesenia.	
Ministerstvo pôdohospodárstva
List č. 1956/2001-100/523	Bez pripomienok.		
Splnomocnenec vlády SR pre zahraničných Slovákov
List č. 94/2001/SSP	Návrh na zmenu gestora a vypracovanie nového materiálu.	Neakceptované.
MK SR trvá na vecnom obsahu predloženého materiálu.	

Po stanovenom termíne zaslali stanoviská rezorty Ministerstva zahraničných vecí a Ministerstva spravodlivosti. 
Materiál sa predkladá na rokovanie vlády s rozporom.
Rezort	Pripomienka	Spôsob akceptácie	
Ministerstvo zahraničných vecí
List č. 200.874/01-KAMI	Žiadosť o dôsledné akceptovanie pripomienok a nového textu uznesenia.	Neakceptované.
MK SR trvá na vecnom obsahu predloženého materiálu	
Ministerstvo spravodlivosti
List č. 4310/01-8008	Nesúhlas s obsahovou stránkou materiálu.
Nesúhlas s predložením materiálu na rokovanie vlády.	Neakceptované.
MK SR trvá na vecnom obsahu predloženého materiálu.